Társadalmi egyeztetésre bocsátott rendelet-tervezetek

I.

Alacska Község Önkormányzat Képviselő-testületének .../.... (...) önkormányzati rendelete
a szociális ellátások helyi szabályairól szóló 2/2019.(II.14.) önkormányzati rendelet módosításáról
[1] A szabályozás célja, hogy 2026. február 1-től meghatározza a szociális étkeztetés térítési díjait és a kedvezményeket.
[2] Alacska Község Önkormányzat Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában, 115. § (3) bekezdésében, 132. § (4) bekezdés d) pontjában kapott felhatalmazás alapján a Magyarország helyi önkormányzatiról szóló 2011. évi CLXXXIX. törvény 13. § (1) bekezdés 8.a pontjában meghatározott feladatkörében eljárva a következőket rendeli el:
1. §
A szociális ellátások helyi szabályairól szóló 2/2019.(II.14.) önkormányzati rendelet 1. melléklete helyébe az 1. melléklet lép.
2. §
Ez a rendelet 2026. február 1-jén lép hatályba.


								          Jegyző hiányában



                         Ujlaki Béla                                                     Bogdánné Lengyel Marianna
                        polgármester                                                                     aljegyző


Kihirdetés napja: 2025. december

                                                                                                 Bogdánné Lengyel Marianna
                                                                                                                  aljegyző


1. melléklet az .../... . (... . ... .) önkormányzati rendelethez
„1. melléklet a szociális ellátások helyi szabályairól szóló 2/2019. (II.14.) önkormányzati rendelethez
A szociális étkeztetés szolgáltatási önköltsége, térítési díja és kedvezmények 2026. február 1-től
1. A szolgáltatási önköltség (ebéd): 378.729.- Ft/év
1.521.- Ft/nap
2. A szociális étkeztetés (ebéd) intézményi térítési díja (kiszállítás nélkül): 1.520.- Ft/nap
3. A személyi térítési díj meghatározásának alapjául szolgáló kedvezmények és a kedvezmény alapján fizetendő térítési díjak:
4. A szociális étkeztetéshez kapcsolódó ebéd házhoz szállítását az Önkormányzat térítésmentesen biztosítja az arra jogosult részére.
	Jövedelem
(Ft/hó)
	Ebéd kedvezménye
(Ft/nap)
	Fizetendő térítési díj
(Ft/nap)

	0 - 25.000
	1.520
	0

	25.001 - 50.000
	1.200
	320

	50.001 - 75.000
	920
	600

	75.001 - 100.000
	640
	880

	100.001 – 125.000
	360
	1160

	125.001-
	80
	1440


”
3

Általános indokolás
Alacska Község Önkormányzat Képviselő-testülete 2/2019.(II.14.) önkormányzati rendeletében szabályozza a szociális ellátások helyi szabályait, többek között a szociális étkeztetésre vonatkozó szabályokat.
 
Az étkeztetés a Sajószentpéteri Közétkeztetési Nonprofit Kft-től vásárolt szolgáltatás útján valósul meg.
A Sajószentpéteri Közétkeztetési Nonprofit Kft. tájékoztatta az önkormányzatot, hogy 2026. január 1-től az eladási árakat emelni kívánja. A szociális étkeztetés esetében az eladási ár 1 475.- Ft/nap összegről 1 520.- Ft/nap összegre emelkedik.
Ezért a szociális étkeztetés rendeletben szabályozott térítési díjait felül kellett vizsgálni. A rendelet a módosított térítési díjakat tartalmazza.
 
A Magyarország gazdasági stabilitásáról szóló 2011. évi CXCIV. törvény 32. §-a alapján: fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő jogszabály kihirdetése és hatálybalépése között legalább 30 napnak el kell telnie.
 
Ezért a rendelet módosítás hatályba léptetését 2026. február 1-től javasoljuk.
Részletes indokolás
Az 1. §-hoz 
Az 1. melléklet módosítását szabályozza, amely tartalmazza a szociális étkeztetés szolgáltatási önköltségét, térítési díjait és kedvezményeit.
A 2. §-hoz 
Hatályba léptető rendelkezést tartalmaz.

II.
Alacska Község Önkormányzat Képviselő-testületének .../.... (...) önkormányzati rendelete
a gyermekvédelem helyi rendszeréről szóló 1/2016.(I.26.) önkormányzati rendelet módosításáról
[1] A szabályozás célja, hogy 2026. február 1-től meghatározza a gyermekétkeztetés intézményi térítési díjait.
[2] Alacska Község Önkormányzat Képviselő-testülete a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján, a Magyarország helyi önkormányzatiról szóló 2011. évi CLXXXIX. törvény 13. § (1) bekezdés 8. pontjában, meghatározott feladatkörében eljárva a következőket rendeli el:
1. §
A gyermekvédelem helyi rendszeréről szóló 1/2016.(I.26.) önkormányzati rendelet 1. melléklete helyébe az 1. melléklet lép.
2. §
Ez a rendelet 2026. február 1-jén lép hatályba.


								          Jegyző hiányában



                         Ujlaki Béla                                                     Bogdánné Lengyel Marianna
                        polgármester                                                                     aljegyző


Kihirdetés napja: 2025. december

                                                                                                 Bogdánné Lengyel Marianna
                                                                                                                  aljegyző


1. melléklet az .../... . (... . ... .) önkormányzati rendelethez
„1. melléklet
A gyermekétkeztetés intézményi térítési díjai 2026. február 1-től
	Óvoda
	Iskola

	
810.-Ft/nap
Ebből:
Tízórai: 170.-Ft
Ebéd: 425.-Ft
Uzsonna: 215.-Ft



	
1 060.-Ft/nap
Ebből:
Tízórai: 205.-Ft
Ebéd: 630.-Ft
Uzsonna: 225.-Ft





”

Általános indokolás
Alacska Község Önkormányzat Képviselő-testülete a 1/2016. (I.26.) önkormányzati rendeletében szabályozza a gyermekvédelem helyi rendszeréről szóló rendelkezéseket, többek között a gyermekétkeztetésre vonatkozó szabályokat.
Az étkeztetés a Sajószentpéteri Közétkeztetési Nonprofit Kft.-től vásárolt szolgáltatás útján valósul meg.
A szolgáltató 2026. január 1-től a nyersanyagnormák és eladási árak emelkedéséről döntött.
A gyermekek védelméről és a gyámügyi igazgatásról szóló 1997. évi XXXI. törvény 151. § (3) bekezdése alapján a gyermekétkeztetés intézményi térítési díjának alapja az élelmezés nyersanyag költségének egy ellátottra jutó napi összege.
A Magyarország gazdasági stabilitásáról szóló 2011. évi CXCIV. törvény 32. §-a alapján: fizetési kötelezettséget megállapító, fizetésre kötelezettek körét bővítő, a fizetési kötelezettség terhét növelő jogszabály kihirdetése és hatálybalépése között legalább 30 napnak el kell telnie.
 
A térítési díjak emelését 2026. február 1-től javasoljuk.
Részletes indokolás
Az 1. §-hoz 
Az 1. melléklet módosítását szabályozza.
A 2. §-hoz 
Hatályba léptető rendelkezést tartalmaz.



A rendelet-tervezettel kapcsolatos véleményüket az alacska@alacska.hu e-mail címre küldhetik meg, 2025. november 7. napjától 2025. november 13. napjáig.




Bogdánné Lengyel Marianna
    Aljegyző

15

